**Zápisnica zo zasadnutia komisie výstavby a územnej správy pri MsZ v Šamoríne**

zo dňa 23.01.2020

Prítomní: Faragó Zoltán, Ing. Tóth Imrich, Nagy Jozef, Plutzer Zoltán, Ing.arch. Pavol Bodó,

 Ing.arch. Jozef Köváry, Ing. Simon Peter, PaedDr. Gábor Veres,

Pozvaný hosť: Ing. Erika Szelleová

Zasadnutie otvoril predseda komisie p. Zoltán Faragó. Privítal všetkých prítomných a následne otvoril rokovanie s nasledovným programom:

A. Prerokovanie žiadostí predložených na schválenie MsZ v Šamoríne

B. Prerokovanie došlých žiadostí a návrhov do zmien a doplnkov ÚP

C. Ostatné

A. Došlé žiadosti

1/ Žiadosť o prevod nájomného práva k pozemku – predajný stánok Minit Slovakia – Fornetti

Dlhodobý nájomca predajného stánku Fornetti z dôvodu dôchodkového veku požiadal o prevod nájomného práva k pozemku na manželku.

* Komisia odporúča žiadosti vyhovieť a predložiť návrh na schválenie MsZ v Šamoríne v súlade s platným VZN v Šamoríne.

2/ Žiadosť o prevod nájomného práva k pozemku – záhrada na Pomlejskej ulici v k.ú. Šamorín – Kolibecká Eleonóra

Užívateľka záhrady z dôvodu pokročilého veku a zdravotných problémov požiadala o prevod nájomného práva na užívateľa susednej záhrady p. Lobotku.

* Komisia neodporúča prevod nájomného práva predložiť na schválenie MsZ v Šamoríne.

3/ Žiadosť o odkúpenie pozemku v k.ú. Šamorín – Michal Seník

Vlastník nehnuteľností na Agátovom rade požiadal o odkúpenie susedného pozemku pre účely zabezpečenia vstupu na nehnuteľnosti

* Komisia po prehodnotení podania žiada doplniť a podať žiadosť na opätovne predodnotenie.

4/ Žiadosť o odkúpenie pozemku – MO Slovenského rybárskeho zväzu

Organizácia žiada o odkúpenie nehnuteľnosti v k.ú. Šamorín pre účely využitia rybárskeho zväzu

* Komisia po posúdení neodporúča odkupenie pozemku, ale dlhodobý prenájom podľa platného VZN

5/ Žiadosť o vydanie súhlasu k usporiadaniu spoluvlastníckeho podielu – Ing. Simon, Jakušíková

Podieloví spoluvlastníci požiadali o súhlas na usporiadanie spoluvlastníckeho podielu k pozemkom v k.ú. Šamorín

* Komisia po prerokovaní podania odporučila opätovné prehodnotenie.

B/ Žiadosti a návrhy na zaradenie do ÚP

6/ Ernest Bucsuházy a spol. – žiadosť o zaradenie pozemku v k.ú. Bučuháza do zmien a doplnkov

* Komisia po posúdení podania neodporúča pozemok zaradiť do zmien a doplnkov ÚP

7/ Donau Farm Mliečno – návrh zástavby pozemku v k.ú. Šamorín

* Komisia po prehodnotení súhlasí s doplnením funkcie zástavby pre film štúdio, ale neodporúča zvýšiť na maximálnu výšku 18m objektu,

8/ „Štúdia Žitný ostrov a okolie“ návrh parkovacích státí – Ing.arch.Pavol Bodó

* Komisia súhlasí s predloženým návrhom a odporúča za pracovať do zmien a doplnkov ÚP

9/ „Zastavovacia štúdia Bučuháza – Ing.arch. Pavol Bodó

* Komisia súhlasí s predloženým návrhom a regulatívami pre celé riešené územie, ktoré budú záväzné a odporúča ich zapracovať do zmien a doplnkov ÚP

10/ Návrh alternatívneho riešenia obchvatu

* Komisia po prehodnotení riešenia neodporúča návrh zaradiť do zmien a dolnkov ÚP

11/ Návrh na špecifikáciu verejnej zelene na území Mesta – Ing.arch.Jávorka

* Komisia vzhľadom na to, že nie je presná špecifikácia neodporúča návrh zapracovať do ÚP

12/ X-BIONIC ® SPHERE a.s. – návrh na vyznačenie zmeny v ÚP na využitie

Regulačný blok ZaD3.19 – žiadosť na výstavbu hotela – návrh na zaradenie do zmien a doplnkov ÚP

Lokalita vedľa plánovanej športovej haly (smer Šamorín), hokejová hala a kúpeľný dom, určenie max. podlažnosti 4NP, zastavanosť 40% - z dôvodu nedostatočných informácií návrh bol zamietnutý. Mesto žiada pri zabezpečovaní vybudovania obchvatu spoluprácu v celom rozsahu, z dôvodu zvýšenej kapacity dopravy.

C/ Ostatné

13/ „Ubytovacie zariadenie pre športovcov“ - Szeilerová Mária

* Komisia po prehodnotení podania odporúča stavbu osadiť min. na 2m od spoločnej hranice s pozemkom vo vlastníctve mesta, od čelnej strany dodržať stavebnú čiaru a počet parkovacích miest navrhnutý autorizovaným projektantom dopravných stavieb.

14/ „Polyfunkčný objekt na Gazdovskom rade“ Bertók Zoltán

 Žiadosť o vyjadrenie k zmene kapacity plánovanej stavby:

* Komisia z pohľadu bezpečnosti stavieb neodporúča vybudovanie podzemných parkovacích státí a vzhľadom na zníženie z pôvodných 12 b.j. na 6 b.j. súhlasí s vybudovaním parkovísk umiestnených pred navrhovaným objektom

15/ „Polyfunkčný dom BD AGORA, Sánkainvest, s.r.o.

* Komisia po prerokovaní dokumentácie s navrhovaným riešením súhlasí a posúva na prerokovanie do príslušnej komisie dopravy a VP ohľadom parkovacích státí

16/ Prestavba RD na centrum oddychu – Prístavba, Relax World s.r.o.

* Komisia po prehodnotení zvýšenia podlažnosti objektu neodporúča zapracovať do zmien a doplnkov ÚP

 Komisia uzatvorila žiadosti na zaradenie do zmien a doplnkov ÚP a priebeh posúdenia a prerokovania a navrhuje prijaté návrhy a odporúčania postúpiť spracovateľovi na zapracovanie.

Zapísal. Ing. Peter Simon

Zapísal:Ing. Peter Simon
Overovateľ: Ing.arch. Jozef Köváry
 Ing.Faragó Zoltán